(EVA 2024-2330-0102)

Na podlagi 10., 11.a in 25.b člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22,130/22 – ZPOmK-2,18/23 in 78/23), sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) ter v zvezi s 7. in 24. členom Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/23) Vlada Republike Slovenije izdaja

**Uredba o spremembah in dopolnitvah Uredbe o izvajanju lokalnega razvoja, ki ga vodi skupnost, v obdobju do leta 2027**

1. člen

V Uredbi o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23) se 1. člen v tretjem odstavku v 1. točki spremeni tako, da se glasi:

»1. Uredbe Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023; v nadaljnjem besedilu: Uredba 2023/2831/EU) in«.

1. člen

V 7. členu se v sedmem odstavku za prvim stavkom doda besedilo:

»Če je za projekt predpisano gradbeno dovoljenje v skladu z zakonom, ki ureja graditev, mora biti pravnomočno gradbeno dovoljenje priloženo ob oddaji vloge.«.

Sedemnajsti odstavek se spremeni tako, da se glasi:

»(17) Vlagatelju se podpora ne odobri, če je nad njim začet postopek zaradi insolventnosti ali postopek prisilnega prenehanja v skladu z zakonom, ki ureja finančno poslovanje, postopke zaradi insolventnosti in prisilno prenehanje, ali postopek likvidacije družbe v skladu z zakonom, ki ureja gospodarske družbe.«.

1. člen

V 8. členu se v šestem odstavku 5. točka črta.

Dosedanja 6. točka postavne 5. točka.

1. člen

V 13. členu se prvi odstavek spremeni tako, da se glasi:

»(1) LAS pred objavo pošlje javni poziv z merili za izbor projektov v seznanitev organu upravljanja sklada EKSRP in posredniškem telesu sklada ESRR.«.

1. člen

V 27. členu se v četrtem odstavku za točko c) doda nova točka, ki se glasi:

»č) gre za strošek kotizacije za udeležbo na usposabljanju;«.

Dosedanja točka č) postane točka d).

1. člen

V 28. členu se v drugem odstavku v napovednem stavku besedilo »1407/2013/EU« nadomesti z besedilom »2023/2831/EU«.

V drugem odstavku se v 1. točki besedilo »1407/2013/EU« nadomesti z besedilom »2023/2831/EU«.

1. člen

V 37. členu se za osmim odstavkom doda nov odstavek, ki se glasi:

»(9) Če upravičenec, ki uveljavlja predplačilo na podlagi prvega odstavka 10. člena te uredbe:

1. ne vloži zahtevka za izplačilo sredstev v skladu z drugim odstavkom 10. člena te uredbe, mora v proračun Republike Slovenije vrniti izplačana sredstva v višini predplačila;
2. z zahtevkom za izplačilo sredstev ne izkaže upravičenih stroškov v višini predplačila, mora v proračun Republike Slovenije vrniti razliko med višino izplačanega predplačila in izkazanimi upravičenimi stroški.«.

Dosedanji deveti do dvanajsti odstavek postanejo deseti do trinajsti odstavek.

1. člen

V Prilogi 1 se v preglednici v vrstici »Izvajanje projektov, potrjenih na ARSKTRP/MKRR« besedilo »Mejnik: vloženi zahtevki za izplačilo projektov predstavljajo 50 % sredstev za izvajanje projektov na datum 31.12.2028« nadomesti z besedilom »Mejnik: vloženi zahtevki za izplačilo projektov predstavljajo 75 % sredstev za izvajanje projektov na datum 31.12.2028«.

1. člen

V Prilogi 2 se v poglavju z naslovom II. Vsebina zahtevka za izplačilo, v drugem odstavku v 2. točki podtočka h) spremeni, tako, da se glasi:

»h) v primeru naložb:

̶ datumsko in lokacijsko označene fotografije objekta, s katerimi izkazuje izvedbo naložbe in popis del in stroškov, ki so nastali v okviru izvedene naložbe, če se podpora dodeli na podlagi dejansko nastalih stroškov,

̶ dokumentacijo, predpisano skladno z gradbenim zakonom. Če gre za naložbo v ureditev zahtevnih ali manj zahtevnih objektov, mora upravičenec ob zahtevku za izplačilo sredstev imeti pravnomočno uporabno dovoljenje, če je tako predpisano z gradbenim zakonom, in zahtevku za izplačilo sredstev priložiti projektno dokumentacijo izvedenih del, na podlagi katere je bilo izdano uporabno dovoljenje;

̶ za naložbe v skrito opremo, se zahtevku za izplačilo sredstev priloži datumsko in lokacijsko označena fotografija vgrajene opreme v času vgradnje in tehnična dokumentacija te opreme;«.

V Prilogi 2 se doda nova 5. točka, ki se glasi:

»Vsa dokazila, priložena zahtevku za izplačilo (za sklad EKSRP in sklad ESRR), se morajo glasiti na upravičenca ali na partnerja v projektu.«.

PREHODNA IN KONČNA DOLOČBA

1. člen

 (začeti postopki)

Postopki, začeti na podlagi Uredbe o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23), se končajo v skladu z Uredbo o izvajanju lokalnega razvoja, ki ga vodi skupnost, v obdobju do leta 2027 (Uradni list RS, št. 132/23).

1. člen

 (začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-222/2024

Ljubljana, dne … 2024

EVA 2024-2330-0102

 [Vlada Republike Slovenije](https://www.uradni-list.si/glasilo-uradni-list-rs/vsebina/2018-01-3394/%22%20%5Cl%20%22Vlada%C2%A0Republike%C2%A0Slovenije)

 dr. Robert Golob

 predsednik